۱۴۴۷-۱-۵ تاریخ لوګر لوګر کې پر ۹۴ سېلاب ځپلو کورنیو خوراکی، غیر خوراکی توکی او نغدی مرسته و وېشل شوه! د افغانی سرې میاشتې ټولنې سرپرست عمومی رئیس قدرمن شیخ الحدیث شهاب الدین (دلاور) لوګر ولایت ته د سفر په لړ کې نن سه شنبه/ د محرم الحرام پر ۵ مه د یاد ولایت د سېلاب ځپلو کورنیو له استازو سره د لیدنې ترڅنګ پر هغوی خوراکی، غیر خوراکی توکی او نغدی مرسته و وېشله. په دې تړاو د افغانی سرې میاشتې اړوند لوګر ولایت نماینده ګۍ ریاست کې د افغانی سرې میاشتې د سرپرست عمومی رئیس، د لوګر ولایت والی ،دلوګر دسری میاشتی څانګی رئیس د سری میاشتی رضاکارانو، رسنیو او د زیانمنو شویو کورنیو د مسؤلینو په شتون کې ناسته ترسره شوه. ښاغلی شیخ الحد یث شهاب الدین دلاور ناستې ته د وینا پر مهال وویل: طبیعی پېښې د الله جل جلاله له خوا ازمایښتونه دی، چې بنده ګان یې پر زغم او حوصله مکلف دی. نوموړی په ورته شرایطو کې د افغانی سرې میاشتې ټولنې ونډې ته په اشارې سره وویل، افغانی سره میاشت د خپل دینی او وظیفوی مسؤلیت پر بنسټ تل هڅه کوی چې د هېواد په ګوټ ګوټ کې د خپلو اړمنو او پېښځپلو هېوادوالو لاسنیوی وکړی. ښاغلی دلاور په خپلو څرګندونو کې په ډاګه کړه، چې نن ورځ د لوګر ولایت د مرکز او محمد اغې ولسوالۍ اړوند ۹۴ سېلاب ځپلو کورنیو سره د ۹ډوله، خوراکی، ۵ ډوله غیر خوراکی او ۱۳ډوله روغتیایی توکو ترڅنګ یوه اندازه نغدی مرسته ترسره کوو او په وینا یې چې د افغانی سرې میاشتې د سروې ټیمونه د ازرې ولسوالۍ د سېلاب ځپلو په ارزیابی، تشخیص او تثبیت بوخت دی، چې د یادې مرحلې له پای ته رسېدو سره سم به له هغوی سره هم لازمې مرستې ترسره شی. دیادوړده چی هری زیانمنی کورنی ته لاندی توکی وویشل شو . ۱-دشهید ورسی ته ۵۰۰۰۰ افغانی ۲- ټپی ته ۳۰۰۰۰ افغانی ۳-هری زیانمنی کورنی ته دلاندی توکو دویش تر څنګ ۱۰۰۰ افغانی هم ورکړل شوی . • خیمه ۱ باب . • اوړه ۵۰ کیلو. • غوړی ۵ لیتره . • کمپلی ۵ تختی. • وریجی ۱۰کیلو. • بوره ۲کیلو. • مکرونی ۱کیلو. • لوبیا ۵ کیلو. • بسکویت ۳ قطی. • دپخلی رب ۱کیلو. • دپخلنځی ۱ سیټ (۹چی ډوله توکی لری ). • داوبو پلاستیکی سطل ۱دانه . • دلوښو مینځلو مایع ۱بوتل. • دلاس مینځلو صابون ۲ دانی . • دروغتیا ساتنی ۱کیټ (۱۳)ډوله توکی (مخ پاک،چتری،چپلکۍ،داوبو بوشکه،دخوړو کاسی، قاشقی ،قاشق پنجی اودمیوی خوړلو چړی جورابی،دلمدوالی ضد فرش او نور) دا په داسې حال کې ده، چې د هېواد په ځېنو سېمو کې د وروستیو سېلابونو د راوتلو له امله ګڼ شمېر هېوادوال له ځانی او مالی ستونزو سره مخ شوی او افغانی سره میاشت یې تر بل هر چا وړاندې د هر اړخیز لاسنیوی په هڅه کې ده. په درنښت دلوګر څانګی دنشراتو مدیریت